Title: ระเบียบคณะกรรมการเครื่องสำอาง ว่าด้วยการขอความเห็นและค่าป่วยการในการให้ความเห็นเกี่ยวกับการโฆษณา พ.ศ.2536

ระเบียบคณะกรรมการเครื่องสำอาง

ระเบียบคณะกรรมการเครื่องสำอาง
ว่าด้วย
การขอความเห็นและค่าป่วยการในการให้ความเห็นเกี่ยวกับการโฆษณา
พ.ศ.
๒๕๓๖
-----------

                        อาศัยอำนาจตามความในมาตรา
๓๗ แห่งพระราชบัญญัติเครื่องสำอาง 
พ.ศ. ๒๕๓๕ ประกอบกับมาตรา ๒๙ วรรคสอง แห่งพระราชบัญญัติคุ้มครองผู้บริโภค

พ.ศ. ๒๕๒๒
คณะกรรมการเครื่องสำอางกำหนดระเบียบว่าด้วยการขอความเห็น และ
ค่าป่วยการในการให้ความเห็นเกี่ยวกับการโฆษณาไว้ดังต่อไปนี้
                        ข้อ
๑  ระเบียบนี้เรียกว่า
"ระเบียบคณะกรรมการเครื่องสำอาง ว่าด้วย
การขอความเห็นและค่าป่วยการในการให้ความเห็นเกี่ยวกับการโฆษณา
พ.ศ. ๒๕๓๖"
                        ข้อ
๒ 
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป
                        ข้อ
๓  ในระเบียบนี้
                        "ผู้ประกอบธุรกิจ"
หมายความว่า ผู้ขาย ผู้ผลิตเพื่อขาย ผู้สั่งหรือนำเข้ามาใน
ราชอาณาจักรเพื่อขาย หรือผู้ซื้อเพื่อขายต่อซึ่งเครื่องสำอาง
และหมายความรวมถึงผู้ประกอบ
กิจการโฆษณาด้วย
                        "ข้อความ"
หมายความรวมถึงการกระทำให้ปรากฏด้วยตัวอักษร ภาพ 
ภาพยนตร์ แสง เสียง เครื่องหมาย หรือการกระทำอย่างใด ๆ
ที่ทำให้บุคคลทั่วไปสามารถเข้าใจ
ความหมายได้
                        ข้อ
๔  ผู้ประกอบธุรกิจผู้ใดประสงค์จะขอให้คณะกรรมการเครื่องสำอาง
พิจารณาให้ความเห็นเกี่ยวกับข้อความสำหรับโฆษณาเครื่องสำอาง
ให้ยื่นคำขอตามแบบ ฆส. ๑ 
ท้ายระเบียบนี้
                        ข้อ
๕ 
ผู้ประกอบธุรกิจต้องชำระค่าป่วยการในการให้ความเห็นพร้อมกับ
การยื่นคำขอในอัตราดังต่อไปนี้
                        (๑)
ข้อความที่ใช้สื่อทางวิทยุโทรทัศน์ ภาพยนตร์ หรือวิทยุกระจายเสียงเป็นเงิน 
๕,๐๐๐ บาท ต่อ ๑ เรื่อง
                        (๒)
ข้อความที่ใช้สื่ออย่างอื่นนอกจาก (๑) เป็นเงิน ๓,๐๐๐ บาท ต่อ ๑ เรื่อง
                        ข้อ
๖  การยื่นคำขอตามระเบียบนี้ ให้ยื่น
ณ สำนักงานคณะกรรมการอาหาร
และยากระทรวงสาธารณสุข
                        ข้อ
๗  เมื่อผู้ประกอบธุรกิจยื่นคำขอแล้ว
ให้สำนักงานคณะกรรมการอาหาร
และยาตรวจสอบรายการและหลักฐานตามที่ระบุไว้ในแบบ ฆส. ๑
ให้ครบถ้วนก่อนจึงลงเลขที่
รับคำขอ

                                                            ประกาศ
ณ วันที่ ๑๔ ตุลาคม พ.ศ. ๒๕๓๖

ไพจิตร  ปวะบุตร์
                                                                          ปลัดกระทรวงสาธารณสุข

ประธานกรรมการเครื่องสำอาง

[ดูข้อมูลจากภาพกฎหมาย]

[รก.๒๕๓๖/๒๐๕/๙พ/๘ ธันวาคม ๒๕๓๖]